WicipediA 

Lladin 


Lladin yw hen iaith Rhufain. Lladin oedd sylfaen yr 
ieithoedd Romáwns ( Ffrangeg , Sbaeneg, Eidaleg, 
Portiwgaleg, Rwmaneg ayyb.), a chafodd gryn dipyn o 
ddylanwad ar ieithoedd eraill Ewrop. Defynyddid Lladin fel 
lingua franca ysgolheictod ledled Ewrop trwy'r oesoedd canol a'r dadeni 
dysg, ac yn oedfaon Eglwys Rufain hyd at 1962. 

Geiriadur Lladin 



Hanes 


Prif erthygl: Hanes Lladin 

Mae Lladin yn aelod o gangen yr ieithoedd Italaidd. Yn y 9fed neu'r 8g CC, daeth llwythau â'r ieithoedd 
Italaidd i Benryn yr Eidal ac fe ddatblygodd y dafodiaith a siaredid yn Latium ar lân yr Afon Tiber yn Ladin 
yn ddiweddarach. 

Er bod y rhan fwyaf o lenyddiaeth Rufeinig wedi'i hysgrifennu yn Lladin Clasurol, roedd y ffurf a siaredid 
yn Ymerodraeth Orllewinol Rhufain yn wahanol i Ladin Clasurol yn ei grama deg, geirfa ac yngania d, ac fe'i 
gelwir yn Lladin Llafar. Datblygodd y tafodieithoedd hyn i fod yr ieithoedd Romáwns. 


Orgraff 

Prif erthygl: Wyddor Ladin 


Er mwyn ysgrifennu yn Lladin, defnyddiai'r Rhufeiniaid yr 
Wyddor Ladin, a darddodd o'r Hen Wyddor Italaidd, a darddodd 
o'r Wyddor Roeg yn wreiddiol. Heddiw mae'r Wyddor Ladin yn 
bucheddu fel systemau ysgrifennu'r ieithoedd Romáwns, 
Celtaidd, Germanaidd, rhai o'r ieithoedd Slafeg a rhan fwyaf o 
ieithoedd bychain y byd. 



Cyflun o'r hen lawysgrifen Rhufeinig. 


Ni ddefnyddiai'r Rhufeiniaid hynafol atalnodi ac felly byddai frawddeg a ysgrifennwyd yn wreiddiol fel: 




























LVGETEOVENERESCVPIDINESQVE 

yn cael ei hysgrifennu mewn argraffiad cyfoes fel: 

Lugete, O Veneres Cupidinesque 

neu gyda macron 

Lügête, Ö Venerês CupTdinës 

sy'n cyfieithu i'r Gymraeg fel: 

Galar, O! gariadon a deheuadau! 

Fel arfer ni roddwyd bylchau rhwng geiriau mewn dogfenni ffurfiol. 


Etifeddiaeth 

Pan ledai'r Ymerodraeth Rufeinig drwy Ewrop dechreuodd Lladin Llafar ddatblygu i mewn i dafodieithoedd 
gwahanol. Erbyn y 9g esblygasai Lladin Llafar i mewn i'r ieithoedd Romáwns. Am nifer o ganrifoedd yn 
ddiweddarach roedd yr Ieithoedd Romáwns yn ieithoedd llafar yn unig, gyda Lladin Clasurol yn cael ei 
defnyddio fel iaith ysgrifenedig o hyd. Er enghraifft defnyddid Lladin fel iaith swyddogol ym Mhortiwgal 
hyd nes 1296 pan gafodd ei disodli gan Bortiwgaleg. 

Eidaleg yw'r iaith fwyaf ceidwadol yn ei geirfa LadinJ 1 ' a Sardiniaidd yw'r iaith fwyaf ceidwadol yn 
nhermau'i ffonolegj 2 ] 

Defnyddiwyd rhai o'r gwahaniaethau rhwng Lladin Clasurol a'r ieithoedd Romáwns i geisio ail-greu Lladin 
Llafar. Er enghraifft, mae gan yr ieithoedd Romáwns bwyslais ar sillafau penodol a oedd yn bresennol yn 
Lladin yn ogystal â'r hyd croyw ar lafariaid. Yn Eidaleg, mae yna hyd croyw ar gytseiniaid yn ogystal â 
phwyslais; yn Sbaeneg a Phortiwgaleg dim ond pwyslais croyw sydd; tra yn Lfrangeg nid yw hyd na 
phwyslais yn groyw rhagor. Gwahaniaeth mawr rhwng Lladin a Romáwns yw bod yr Ieithoedd Romáwns 
wedi colli'r holl ffurfdroadau cyflwr J 3 ^ 

Mae yna ychydig o eiriau Lladin yn Gymraeg , yn enwedig geiriau crefyddol; llyfr, beibl, eglwys, credo ; yn 
ogystal â geiriau gwyddonol a fenthycwyd yn ddiweddar. 

Gramadeg 

Prif erthygl: Gramadeg Lladin 

Mae Lladin yn iaith synthetig ac ymasiadol gyda lefelau uchel o ffurfdroad enwol a berfol. Mae enwau yn 
gogwyd do i mewn i 7 cyflwr ; gwrthrychol , goddrychol , derbynniol , genidol, abladol, cyfarchol a chyfryngol 
(gyda ffurfiau lleol o rai enwau lleoedd yn Rhufain Hynafol); gyda phum grŵp gogwyddiad . Mae berfau 
Lladin yn ffurfdroi yn ôl person, amser a modd gyda'r rhan fwyaf ohonynt yn cwympo i mewn i un o'r 
pedwar grŵp rhediad. Nid oes banodau gan Ladin ac felly ni wahaniaethir rhwng enwau pendant ac 
amhendant, er enghraifft fe ddefnyddir yr un gair i gynrychioli "y ferch" a "merch"; puella. 

Y gystrawen gyffrednol yw Goddrych Gwrthrych Berf, ond mae'n newid yn aml ym marddoniaeth a 
rhyddiaith ar gyfer effaith neu bwyslais. Mae Lladin yn defnyddio rhagddodiaid ac fel arfer fe leolir 
ansoddeiriau ar ôl enwau. Yn aml fe ollyngir rhagenwau oherwydd fe ellir dadansoddi'r person o'r rhediad 
neu'r genedl; fe ddefnyddir rhagenwau ond pan nad yw'r ystyr yn hollol amlwg. 































Brawddegau 


■ Veni, vidi, vici: Deuthum, gwelais, trechais 

■ Da mihi cerevisiam celeriter: Rho imi gwrw yn gyflym 


Cyfeiriadau 


1. (Hydref 1996) Ethnologue: Languages ofthe World. Dallas, Texas: Ethnologue. ISBN 1-55671- 
026-7 

2. Foreign Languages: Italian (http://www.askoxford.com/languages/culturevulture/italy/diedialec 
t/), yn enewedig, "Sardinian in fact conserves many archaic features from Latin which 
disappeared in Italian, such as the hard k-sound in words like chelu, where Italian has cielo." 

3. Columbia University Language Resource Center (http://www.lrc. columbia.edu/lrc/?q=node/194) 

Gweler Hefyd 


Gramadeg Lladin wiciadur Chwiiiwch am Liadin 

I [ «V* JJ»1 UI • ÿ - 

^ ynWiciadur. 

Gogwyddiad Lladin 
Rhediad Lladin 

Rhestr awduron Lladin 


Wedi dod o "https://cy.wikipedia.Org/w/index. php?title=Lladin&oldid=6540013" 

